A rateta roya vive en selvas y arias de vechetación densa como as ocupadas per falagueras y barzeras. O suyo cado subterranio ye revestiu de molsa, plumas y fibra vechetal y contiene una reserva de virolla. Puede vivir dende deciueito meses dica dos anyadas en a naturaleza y mas de 42 meses en cativerio y ye sobretot herbivoro, s'alimenta de chitos, crostas, simients, nueces, fuellas y fruitos y ocasionalment insectos y atros chicotz invertebraus. Se puya facilment a la matullera y as ramas baixas d'os arbols, encara que no ye tant versatil como un zorz. Se reproduz en cados una miqueta fundas, an a fembra cría arredol de quatro cadilladas de crietas mientres o verano.